Title: Flagstad
Description: Et smukt billedværk om kunstneren Henrik Flagstad, hvis grafiske arbejder belyses fra både journalistisk og kunsthistorisk side, ligesom Flagstad selv fortæller om sit arbejde som billedkunstner. Bogen rummer også et interview med Politikens tidligere chefredaktør Herbert Pundik, der i sin tid fastansatte Flagstad som tegner. Henrik Flagstads parallelle tilværelse som anerkendt kunstner på kunstscenen og som bladtegner i dagspressen er unik. Han er især kendt for illustrationer og reportagetegninger til dagbladet Politiken udført i zinkografi (de såkaldte 'krattere') og 'Dagens tegning' udført i scraperboard. Et stort udvalg af disse særligt udviklede grafiske arbejder indrammes i bogen af afsnit med Flagstads koldnålsraderinger fra tiden på Kunstakademiet midt i 1960'erne og eksempler på de nyeste tryksværte- og computerkrattede arbejder fra 2009 og frem. Terroraktionen i Paris den 7. januar 2015 mod den franske satireavis Charlie Hebdo, hvor flere af bladets tegnere blev dræbt, udgør en grum baggrund for aktualiteten i Henrik Flagstads arbejde. Attentatet har i den grad aktualiseret offentlighedens fokus på, hvordan den enkelte tegner lægger snittet i sin politisk kommenterende form. Det er her Flagstads 'snit' er interessant, fordi han emne for emne tegner sig frem til en stillingtagen, der aldrig passer med forudfattede politiske eller idelogiske standpunkter.
Subjects: Pictorial Danish wit and humor, World politics, Caricatures and cartoons, Scratchboard drawing
People: Henrik Flagstad